Diari Oficial de la Generalitat Valenciana


Sumari del DOGV 6549, del 22-06-2011 (2011/7171)

RESOLUCIÓ de 15 de juny de 2011, de concessió d'ajudes de la consellera de Turisme com a presidenta de l'Agència Valenciana del Turisme.
----------------------------------------------------------------------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7171


Data del document
:   15-06-2011

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 15 de juny de 2011, de concessió d'ajudes de la consellera de Turisme com a presidenta de l'Agència Valenciana del Turisme. [2011/7171]
Antecedents de fet
Primer. Per Resolució de 31 de gener de 2011, de la consellera de Turisme com a presidenta de l'Agència Valenciana del Turisme, publicada en el Diari Oficial de la Comunitat Valenciana (núm. 6451) del dia 2 de febrer de 2011, van convocar-se les ajudes de la Conselleria de Turisme dirigides a les entitats locals de la Comunitat Valenciana, organismes autònoms i la resta de ens públics que en depenen per a l'any 2011.
Segon. Amb diferents dates, han tingut entrada a la Conselleria de Turisme les sol·licituds d'ajuda acollides a la referida Resolució de 31 de gener de 2011, les quals han produït la instrucció dels expedients relacionats en el document annex a la present resolució.
Tercer. De conformitat amb el que establix l'article 11 de l'esmentada resolució per la qual es convoquen les ajudes associades al/s programa/es d'assistència tècnica en planificació turística, certificació de sistemes de gestió de qualitat, d'accessibilitat global i de gestió mediambiental per a l'any 2011, la Comissió d'Avaluació de les ajudes es va reunir l'1 de juny de 2011 i va traslladar els seus acords a la secretària autonòmica de Turisme i directora de l'Agència Valenciana del Turisme qui, amb data 3 de juny, va elevar la proposta de resolució favorable als sol·licitants, pels imports, per a les actuacions i en els termes que figuren en el document annex a esta resolució.
Als anteriors antecedents de fet li són d'aplicació els següents,
Fonaments de dret
Primer. La competència per a resoldre la present convocatòria la té la consellera de Turisme com a presidenta de l'Agència Valenciana del Turisme de conformitat amb el que establix l'article 5 apartat dos) h, del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme.
Segon. La Resolució de 31 de gener de la consellera de Turisme com a presidenta de l'Agència Valenciana del Turisme, per la qual es regulen i convoquen les ajudes associades al/s programa/es d'assistència tècnica en planificació turística, certificació de sistemes de gestió de qualitat, d'accessibilitat global i de gestió mediambiental.
Tercer. Les sol·licituds o projectes que es relacionen en l'annex a esta resolució s'ajusten a les bases reguladores dels Programes d'Actuació de l'Agència Valenciana del Turisme dirigits a les entitats locals per a l'any 2011, desplegades en l'articulat de l'esmentada Resolució de 31 de gener de 2011, per la qual cosa les actuacions relacionades en el referit annex es consideren incentivables.
Quart. La Llei 38/2003, de 17 de novembre, General de Subvencions, així com el seu Reglament, aprovat per Reial Decret 887/2006, de 21 de juliol, el Decret 9/2000, de 25 de gener, del Govern Valencià, sobre concessió d'ajudes en matèria de turisme, l'Orde de 2 de desembre de 2008, de la Conselleria de Turisme, per les qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme.
Cinqué. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies personals que individualitzen els efectes de l'acte per a cada interessat.
Sisé. De conformitat amb allò que s'ha assenyalat en l'article 60 de la Llei 30/1992, de Règim Jurídic de les Administracions Públiques i del Procediment Administratiu Comú, l'esmentada Resolució 31 de gener de 2011, de convocatòria d'ajudes, preveu en l'article 11, apartat 3, que «quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el DOCV». Atés l'elevat nombre d'interessats, i de conformitat amb la indicació a este efecte formulada per la Comissió Avaluadora d'Ajudes i per la proposta de l'òrgan competent, als interessats se'ls notificarà la resolució mitjançant la publicació en el DOCV d'esta resolució de concessió d'ajudes en matèria de turisme.
Vistos els anteriors antecedents de fet i fonaments de dret, resolc:
I. Concedir les subvencions a favor dels beneficiaris que es relacionen en el document annex d'esta resolució pels imports, per a les actuacions i en els termes que s'hi s'expressen.
II. Publicar estes subvencions en el Diari Oficial de la Comunitat Valenciana als efectes de notificació .
III. L'efectivitat de les subvencions està subordinada al compliment de les condicions següents:
a) Per als projectes de certificació de sistemes de gestió: presentar la justificació de la despesa corrent efectuada per a l'obtenció o renovació del certificat de qualitat (ja siga segons la Norma UNIX corresponent i obtenció de la marca «Q» de Qualitat Turística atorgada l'Institut per a la Qualitat Turística Espanyola - ICTE o el certificat EZK 5454), el certificat de gestió mediambiental (segons la norma internacional ISO 14631 o la verificació del Sistema comunitari de gestió i auditories mediambientals EMAS II) o el certificat d'accessibilitat global segons la norma UNE 170.001. Serà requisit imprescindible l'efectiva obtenció del certificat/validació ambiental corresponent el qual s'haurà d'acreditar de manera fefaent davant de l'Agència Valenciana del Turisme.
b) En els projectes abans mencionats s'aportarà també còpia de la política de qualitat, mediambiental o d'accessibilitat en què s'evidencie la inclusió del logotip de l'Agència Valenciana del Turisme.
c) En el cas de desplegar el projecte sobre les platges del municipi s'haurà d'aportar també el Pla d'Ordenació de les seues platges així com l'acreditació de l'existència, organització i funcionament en 2011 de l'Òrgan de Gestió de Platges; en el cas de renovacions serà suficient el fet d'evidenciar la seua vigència.
d) Per als projectes d'assistència tècnica en planificació turística: presentar un exemplar imprés de l'estudi i la seua versió en format digital.
e) Presentar el certificat de l'obligació de pagament pels servicis rebuts, expedida per l'interventor o secretari de la corporació, en els quals conste l'acord de reconeixement de l'obligació per l'òrgan competent així com còpia de les factures pagades a l'empresa encarregada de realitzar l'estudi, degudament diligenciades. Si el projecte fora cofinançat per diverses fonts, en el certificat també s'haurà de fer constar que entre totes les ajudes rebudes no se supera l'import total.
f) Presentar dades bancàries segons model disponible en , així com el certificat de l'entitat bancària acreditatiu de la titularitat del compte, en el cas que el sol·licitant siga nou perceptor o desitge donar d'alta un nou compte bancari.
g) L'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la incompleta justificació de les despeses efectivament realitzades, i la concessió després de la presentació de la sol·licitud, d'altres ajudes públiques que en el seu conjunt excedisquen dels límits establits donaran lloc a la minoració parcial o total de la subvenció concedida.
h) La inversió s'haurà de justificar amb anterioritat a la data que s'expressa en l'annex a esta resolució, mitjançant l'aportació de la documentació original probatòria de la despesa i el pagament realitzat corresponent al cost elegible, l'import del qual haurà de coincidir com a mínim amb el cost del projecte.
i) En el cas que l'actuació justificada siga d'un import inferior al cost elegible s'aplicarà el percentatge de subvenció concedit per al càlcul de la subvenció a pagar.
j) En cap cas s'admetran justificants d'inversions executades amb anterioritat a la data de presentació de la sol·licitud.
k) En cas de renúncia parcial o total de la subvenció concedida, per impossibilitat de realitzar el projecte d'inversió en els termes establits en la resolució de concessió de l'ajuda, esta haurà de ser comunicada per escrit a l'Agència, en el termini de 15 dies hàbils des de l'endemà a la data de publicació de la present resolució de concessió en el DOCV.
l) Per mitjà d'actuacions de verificació, l'Agència Valenciana del Turisme, podrà en tot moment comprovar pels seus propis mitjans o per professionals externs el grau d'execució efectiva de les inversions justificades, garantint-se en tot cas el dret d'audiència de l'interessat.
m) L'acceptació de la subvenció implica l'acceptació de la inclusió en la llista de beneficiaris que, en el seu moment, es publicarà en el Diari Oficial de la Comunitat Valenciana.
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació/notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la seua publicació/notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 15 de juny de 2011.- La consellera de Turisme i presidenta de l'Agència Valenciana del Turisme: Belén Juste Picón.